Document ID: 32005D0915

KOMISIJAS LĒMUMS
(2005. gada 16. decembris),
ar ko Čehijai, Igaunijai, Kiprai un Lietuvai atļauj atkāpties no Padomes Direktīvas 1999/105/EK par meža reproduktīvā materiāla tirdzniecību attiecībā uz krājumiem, kas uzkrāti no 2003. gada 1. janvāra līdz 2004. gada 1. maijam
(izziņots ar dokumenta numuru K(2005) 5160)
(2005/915/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas Pievienošanās aktu, un jo īpaši tā 42. pantu,
tā kā:
(1)
Ievērojot Pievienošanās akta 42. pantu, Komisija var pieņemt pārejas posma pasākumus, ja tie ir vajadzīgi, lai jaunajās dalībvalstīs veicinātu pāreju no spēkā esošā režīma uz režīmu, kas izriet no Kopienas veterināro un fitosanitāro noteikumu piemērošanas. Šajos noteikumos iekļauti pasākumi attiecībā uz meža reproduktīvā materiāla tirdzniecību.
(2)
Padomes 1999. gada 22. decembra Direktīva 1999/105/EK par meža reproduktīvā materiāla tirdzniecību (1) paredz, ka meža reproduktīvo materiālu var tirgot vienīgi tad, ja ir izpildītas 6. panta 1. punkta un 6. panta 3. punkta prasības.
(3)
Direktīva 1999/105/EK paredz tirdzniecību līdz brīdim, kad tiek izsmelts meža reproduktīvais materiāls, kas uzkrāts pirms 2003. gada 1. janvāra.
(4)
Čehija, Igaunija, Kipra un Lietuva ir informējušas Komisiju un pārējās dalībvalstis par meža reproduktīvā materiāla krājumiem, kas to teritorijā ir saražoti laikposmā no 2003. gada 1. janvāra līdz 2004. gada 1. maijam. Šāda materiāla tirdzniecību nedrīkst veikt bez atļaujas saņemšanas par atkāpi no augstāk minētās direktīvas noteikumiem.
(5)
Lai šīm valstīm nodrošinātu iespēju tirgot reproduktīvā materiāla krājumus, kas saražoti laikposmā no 2003. gada 1. janvāra līdz 2004. gada 1. maijam, tām savā teritorijā līdz 2007. gada 30. aprīlim jāļauj tirgot reproduktīvo materiālu, kas saražots augstākminētajā laikposmā saskaņā ar noteikumiem, kuri atšķiras no augšminētajā direktīvā noteiktajiem.
(6)
Šajā lēmumā paredzētie pasākumi ir saskaņā ar Pastāvīgās lauksaimniecības, dārzkopības un mežsaimniecības sēklu un pavairošanas materiāla komitejas atzinumu,
IR PIEŅĒMUSI ŠO LĒMUMU.
1. pants
Atkāpjoties no Direktīvas 1999/105/EK 6. panta 1. punkta un 6. panta 3. punkta prasībām, Čehija, Igaunija, Kipra un Lietuva savā teritorijā līdz 2007. gada 30. aprīlim drīkst tirgot laikposmā no 2003. gada 1. janvāra līdz pievienošanās dienai saražotu reproduktīvo materiālu, kas oficiāli nav ražots saskaņā ar šīs direktīvas prasībām.
Minētajā laikposmā šādu reproduktīvo materiālu pārdod tikai attiecīgās dalībvalsts teritorijā. Jebkurā oficiālā vai citādā etiķetē vai dokumentā, kas atbilstoši šā lēmuma prasībām pavada reproduktīvo materiālu vai ir tam piestiprināts, skaidri jānorāda, ka reproduktīvais materiāls paredzēts pārdošanai vienīgi attiecīgās valsts teritorijā.
2. pants
Šis lēmums ir adresēts dalībvalstīm.
Briselē, 2005. gada 16. decembrī

Labels: 3
15
18
6